โครงการจัดตั้งมหาวิทยาลัยเกษตรศาสตร์ วิทยาเขตสุพรรณบุรี

โครงการจัดตั้งมหาวิทยาลัยเกษตรศาสตร์ วิทยาเขตสุพรรณบุรี ตามที่มหาวิทยาลัยเกษตรศาสตร์ ได้มีนโยบายขยายการศึกษาไปยังท้องถิ่นในภูมิภาคต่างๆ ประกอบกับคณะรัฐมนตรี ได้มีมติอนุมัติหลักการขยายวิทยาเขตของมหาวิทยาลัยของรัฐในภูมิภาคต่างๆ ทั่วประเทศ โครงการจัดตั้งมหาวิทยาลัยเกษตรศาสตร์ วิทยาเขตสุพรรณบุรี ปัจจุบันมีสถานะเป็นโครงการจัดตั้งวิทยาเขต สังกัดมหาวิทยาลัยเกษตรศาสตร์ บางเขน

โครงการจัดตั้งมหาวิทยาลัยเกษตรศาสตร์ วิทยาเขตสุพรรณบุรี เป็นโครงการหนึ่งที่อยู่ในความรับผิดชอบของมหาวิทยาลัยเกษตรศาสตร์ โดยเริ่มดำเนินการตั้งแต่ปีงบประมาณ พ.ศ. 2541 ซึ่งทางจังหวัดสุพรรณบุรีได้จัดหาที่สาธารณประโยชน์ลำสมุห์ในอำเภอเมือง และอำเภอบางปลาม้า ประกอบกับมูลนิธิบรรหารแจ่มใส ได้จัดหาพื้นที่มอบให้มหาวิทยาลัยเพื่อจัดเป็นพื้นที่การศึกษาในจังหวัดสุพรรณบุรี โดยเป้าหมายในขณะนั้น ได้วางนโยบายการศึกษาเป็น "วิทยาเขตสารสนเทศ" โดยจะจัดการศึกษาด้านการแพทย์ สาธารณสุข เภสัชศาสตร์ การกีฬา สุขภาพ และนิติศาสตร์

พ.ศ. 2554 มหาวิทยาลัยเกษตรศาสตร์มีคำสั่งที่ 1555/2554 ลงวันที่ 13 มิถุนายน 2554 แต่งตั้งคณะทำงานพิจารณาแนวทางในการโอนการดำเนินงานโครงการจัดตั้งวิทยาเขตสุพรรณบุรี ไปสังกัดวิทยาเขตกำแพงแสน และสภามหาวิทยาลัยเกษตรศาสตร์ ในการประชุมครั้งที่ 7/2554 เมื่อวันที่ 22 สิงหาคม 2554 มีมติอนุมัติโอนสำนักงานโครงการจัดตั้งวิทยาเขตสุพรรณบุรีไปสังกัดวิทยาเขตกำแพงแสน จากการนโยบายรัฐบาลที่ต้องการให้มหาวิทยาลัยเกษตรศาสตร์จัดการเรียนการสอนด้านแพทย์ โดยดำเนินการในภูมิภาคตะวันตก ณ จังหวัดสุพรรณบุรี ต้องล่าช้า เพราะปัญหาด้านการเมือง ปัญหาภาวะเศรษฐกิจตกต่ำ ทำให้ต้องมีการตัดทอนงบประมาณของมหาวิทยาลัยไปอย่างมาก ก่อสร้างอาคารเรียนที่ล่าช้า ส่งผลให้มีการเปิดรับนิสิตล่าช้า

พ.ศ. 2551 สภามหาวิทยาลัยเกษตรศาสตร์ได้พิจารณาโครงการจัดตั้งวิทยาเขต 3 โครงการ คือ โครงการจัดตั้งวิทยาเขตลพบุรี สุพรรณบุรี และ กระบี่ โดยทั้งนี้ในส่วนของโครงการจัดตั้งวิทยาเขตสารสนเทศจังหวัดสุพรรณบุรี ยังให้ดำเนินการเรียนการสอนต่อไป แต่ทั้งนี้ให้ชลอการจัดตั้งคณะ หรือหลักสูตรด้านวิทยาศาสตร์ไว้ก่อน เว้นแต่ด้านสารสนเทศและคอมพิวเตอร์ที่ให้ดำเนินการต่อไปได้(สำหรับหลักสูตรอื่นเป็นการนำหลักสูตรที่มีอยู่ในหน่วยงานระดับคณะอื่นมาเปิดสอน )มหาวิทยาลัยเกษตรศาสตร์ วิทยาเขตสุพรรณบุรี มีสถานะเป็นเพียงแค่โครงการจัดตั้งมหาวิทยาลัยเกษตรศาสตร์ วิทยาเขตสุพรรณบุรี การบริหารและดำเนินการได้โอนจากวิทยาเขตบางเขน มาอยู่กับวิทยาเขตกำแพงแสน เมื่อ ปี พ.ศ. 2554 และได้โอนหลักสูตร การจัดการเรียนการสอนไปให้คณะศิลปศาสตร์และวิทยาศาสตร์ หน่วยงานที่จัดตั้งขึ้นจึงมีดังนี้

มหาวิทยาลัยเกษตรศาสตร์และวิทยาเขตสุพรรณบุรี ได้ประสานงานกับมหาวิทยาลัยมหิดล คณะแพทยศาสตร์ โรงพยาบาลรามาธิบดี คณะแพทยศาสตร์ ศิริราชพยาบาล วิทยาลัยพยาบาลบรมราชชนนี นพรัตน์-วชิระ และวิทยาลัยแพทยศาสตร์พระมงกุฎเกล้า เพื่อความร่วมมือทางวิชาการ การวิจัย และ จัดหาอาจารย์ผู้เชี่ยวชาญมาร่วมกันจัดทำหลักสูตรสาขาวิชาต่าง ๆ และหน่วยงานดังกล่าวมีคณาจารย์ที่จะสอนวิชาต่าง ๆ ในแต่ละหลักสูตร เช่น กายภาพบำบัด เทคนิคการแพทยื วิทยาศาสตร์การแพทย์ แพทยศาสตร์ พยาบาลศาสตร์ เป็นต้น และคณาจารย์เหล่านี้ยินดีให้ความร่วมมือและ สนับสนุนการเรียนการสอนที่จะมีขึ้นที่วิทยาเขตสุพรรณบุรี

Nagoya University ในปี พ.ศ. 2542 Nagoya University School of Medicine ประเทศญี่ปุ่น ได้เชิญผู้บริหารวิทยาเขตสุพรรณบุรีและคณะไปเยี่ยมชมสถาบัน ชมผลงาน ทางวิชาการ ห้องปฏิบัติการ อุปกรณ์ทางการแพทย์ การวิจัย โรงพยาบาล และการบริหารจัดการโรงเรียนแพทย์ เป็นต้น จากการเจรจาแลกเปลี่ยนความ คิดเห็นกันในเบื้องต้น ทางญี่ปุ่นยินดีจะให้ความช่วยเหลือแก่มหาวิทยาลัยเกษตรศาสตร์ ในด้านการวิจัย การจัดตั้งคณะแพทย์และการแลกเปลี่ยน นักศึกษาและอาจารย์

University of Northumbria at Newcastle (UNN)